Emil Zátopek

Emil Ferdinand Zátopek (* 19. september 1922, Kopřivnice – † 21. november 2000, Praha) bol český atlét a reprezentant Československa, štvornásobný olympijský víťaz vo vytrvalostnom behu, manžel atlétky Dany Zátopkovej.

Zátopek bol prvým človekom na svete, ktorý ubehol 10 km pod 29 minút (28:54,2 – 1. júna 1954 v Bruseli) a 20 km pod jednu hodinu (59:51,8 – 29. septembra 1951 v Starej Boleslavi). Najviac sa ale preslávil behom počas olympijských hier 1952 v Helsinkách, kde vyhral beh na 5 km, 10 km a dokonca i maratón, ktorý vtedy bežal po prvýkrát v živote. V každej z týchto disciplín vtedy zároveň vytvoril nový olympijský rekord. Tento „trojboj“ sa dodnes žiadnemu vytrvalcovi nepodarilo zopakovať. Zátopek, známy svojim vypracovaným štýlom behu, sprevádzaný kŕčovitými grimasami, bol v cudzine prezývaný „česká lokomotíva“.

16px Olympijské medaily 16pxZlatáLOH 1948atletika, beh 10 km29:59,6ZlatáLOH 1952atletika, maratón2:23:03,2ZlatáLOH 1952atletika, beh 10 km29:17,0ZlatáLOH 1952atletika, beh 5 km14:06,6StriebornáLOH 1948atletika, beh 5 km14:17,8

 Zaujímavosti 
Meno Emil Zátopek kvôli jeho prezývke česká lokomotíva vybrala Škoda Transportation ako marketingový názov pre svoju elektrickú lokomotívu 109E z roku 2008.
Britská skladateľka Emily Howardová v roku 2012 zložila dvanásťminútovú minioperu Zátopek!.
V roku 2016 nakrútil režisér David Ondříček dokumentárny film Zátopek. V roku 2019 potom nakrútil aj celovečerný životopisný film Zátopek.

 Referencie 

 Iné projekty 

Kategória:Českí atléti
Kategória:Bežci na 5 000 m
Kategória:Bežci na 10 000 m
Kategória:Maratónski bežci
Kategória:Českí bežci na 5 000 m
Kategória:Českí bežci na 10 000 m
Kategória:Českí maratónski bežci
Kategória:Olympijskí víťazi v maratóne
Kategória:Olympijskí víťazi v behu na 5 000 m
Kategória:Olympijskí víťazi v behu na 10 000 m
Kategória:Majstri Európy v atletike
Kategória:Osobnosti na českých poštových známkach